Kommissionens forordning (EF) nr. 169/2002
af 30. januar 2002
om ændring af forordning (EF) nr. 2342/1999 om gennemførelsesbestemmelser for Rådets forordning (EF) nr. 1254/1999 om den fælles markedsordning for oksekød, for så vidt angår præmieordningerne
KOMMISSIONEN FOR DE EUROPÆISKE FÆLLESSKABER -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1452/2001 af 28. juni 2001 om særlige foranstaltninger for visse landbrugsprodukter til fordel for de franske oversøiske departementer og om ændring af direktiv 72/462/EØF og om ophævelse af forordning (EØF) nr. 525/77 og (EØF) nr. 3763/91 (Poseidom)(1), særlig artikel 9, stk. 4,
under henvisning til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima)(2), særlig artikel 13, stk. 6, og artikel 22, stk. 6,
under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican)(3), særlig artikel 5, stk. 6, og
ud fra følgende betragtninger:
(1) I forordning (EF) nr. 1452/2001, (EF) nr. 1453/2001 og (EF) nr. 1454/2001 er der fastsat særlige foranstaltninger for husdyrbrug i henholdsvis de franske oversøiske departementer (OD), på Azorerne og Madeira og på De Kanariske Øer. I henhold til de gennemførelsesbestemmelser, der skal vedtages, er det fastsat navnlig med hensyn til slagtepræmien, at det antal dyr, for hvilket der er ydet slagtepræmie i disse regioner for 2000, fastfryses under det i artikel 38, stk. 1 i Kommissionens forordning (EF) nr. 2342/1999(4), senest ændret ved forordning (EF) nr. 2088/2001(5), fastsatte loft.
(2) I bilag III til forordning (EF) nr. 2342/1999 er der fastsat lofter for de enkelte medlemsstater for så vidt angår slagtepræmien. Disse lofter må ikke være til hinder for indførelse af specifikke grænser i henhold til forordning (EF) nr. 1452/2001, (EF) nr. 1453/2001 og (EF) nr. 1454/2001. Derfor bør det fastsættes, at disse lofter for Frankrigs, Portugals og Spaniens vedkommende omfatter dellofter, der baseres på antallet af præmier udbetalt i et referenceår til producenterne i de franske oversøiske områder, på Azorerne og Madeira og på De Kanariske Øer, og som udelukkende gælder for producenterne i de pågældende regioner, og at det resterende antal præmieberettigede dyr op til de specifikke grænser, der gælder i disse regioner for ydelse af slagtepræmie og som er indført ved ovennævnte forordninger, lægges til lofterne i bilag III til forordning (EF) nr. 2342/1999.
(3) De pågældende medlemsstater har meddelt Kommissionen antallet af dyr, for hvilke der er udbetalt slagtepræmie i år 2000 i de franske oversøiske departementer (3727, på Madeira (1678), på Azorerne (10318) og på De Kanariske Øer (1696).
(4) For at kunne anvende bestemmelserne i forordning (EF) nr. 1452/2001, (EF) nr. 1453/2001 og (EF) nr. 1454/2001 med øjeblikkelig virkning bør denne forordning træde i kraft snarest muligt.
(5) For at sikre, at der knyttes an til det tidspunkt, præmieordningen startede i henhold til Rådets forordning (EF) nr. 1254/1999(6), senest ændret ved Kommissionens forordning (EF) nr. 2345/2001(7), for 2002, bør denne forordning gælde fra 1. januar 2002.
(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Bilag III i forordning (EF) nr. 2342/1999 affattes som angivet i bilaget til denne forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den gælder fra den 1. januar 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. januar 2002.